भास्कर संवाददाता| विदिशा
भास्कर संवाददाता| विदिशा
शुक्रवार इस मौसम का सबसे सर्द दिन रहा है। न्यूनतम तापमान 4 डिग्री दर्ज किया गया है, जबकि अधिकतम तापमान 22 डिग्री रहा है। इससे लोगों को दिन में भी कंपा देने वाली ठंड महसूस हुई। पूरे दिन लोग ठंड से बचने के लिए जहां भारी गर्म कपड़ों में ढंके नजर आए, वहीं शाम होते ही अलाव जलाकर ठंड से निजात पाने की कोशिश करते दिखाई दिए। अगले दो दिन तक ठंड यूं ही रहने का अनुमान है।
ठंड लगातार बढ़ती जा रही है। इसका असर लोगों पर तो पड़ ही रहा है, वहीं फसलों और पशुओं के जीवन पर प्रभाव पड़ रहा है। सुबह और रात के समय में तापमान में काफी गिरावट आ रही है, जबकि शीतलहर भी जारी है। इससे हर तरफ ठंड का प्रभाव देखने को मिल रहा है।
लोग सुबह देर से और शाम को जल्दी कामकाज निपटा रहे हैं। बाजार में रात 8 बजे के बाद लोगों की मौजूदगी भी बहुत कम हो गई है। लोगों को ठंड के बीच काफी परेशानी का सामना करना पड़ रहा है, जबकि किसान अपनी फसलों की सुरक्षा को लेकर चिंता में दिखाई दे रहे हैं। कृषि एवं मौसम विज्ञान केंद्र सीहोर के तकनीकी विशेषज्ञ डॉ. एसएस तोमर के मुताबिक तापमान जहां काफी कम है, वहीं शीतलहर का भी प्रकोप जारी है।
bho_Deva bho_Deva hin_Deva hin_Deva hin_Deva